पूर्ण शराबबंदी कराने को लेकर कांग्रेस ने निकाली मशाल रैली
पूर्ण शराब बंदी को लेकर प्रदेश कमेटी के आह्वान पर साेमवार को कांग्रेस भवन के सामने कांग्रेसियों ने कांग्रेस भवन से लेकर जय स्तंभ चौक तक मशाल रैली निकाली। कांग्रेसी नेताओं ने कहा कि राज्य सरकार कोचियों के जरिए बिकने वाली शराब पर रोक लगाने में नाकाम रही है। अब सरकार खुद की शराब बेचने की योजना बना रही है। जिसे पूरा नहीं होने दिया जाएगा। इस दौरान जिला कांग्रेस, महिला कांग्रेस, ब्लाक कांग्रेस, सेवादल, युवा कांग्रेस, एनएसपूआई के के अलावा बड़ी संख्या में कांग्रेसी शामिल हुए।
पूर्ण शराब बंदी की मांग को लेकर सौंपा ज्ञापन
सुकमा| नई आबकारी नीति के विरोध में सोमवार को एनएसयूआई ने एसडीओ राजस्व संदीप ठाकुर को राज्यपाल के नाम का ज्ञापन सौंपा। जिसमें एनएसयूआई ने प्रदेश मं पूर्ण शराबबंदी की मांग की। एनएसयूआई के जिलाध्यक्ष सुनील यादव, कोसा कवासी, शुभम नागुल, आशीष पोटला, राजा सारथी, जोगा, मासा एवं रवि मौजूद रहे।
कोंडागांव. मशाल रैली निकालते महिला कांग्रेसी नेता।
hin_Deva hin_Deva hin_Deva hin_Deva bho_Deva